Die wêreld in foto’s – 20 Februarie 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Justin Trudeau, die Kanadese eerste minister, in gesprek met Chanda Kochhar, besturende direkteur en uitvoerende hoof van die ICICI-bank, tydens die Kanada-Indië Moembai-sakeforum Dinsdag in dié Indiese stad. (Foto: Sean Kilpatrick, AP) Tessa Virtue en Scott Moir, Kanadese goue medaljewenners in ysskaats, vier Dinsdag hul sege tydens ’n medalje-oorhandigingsgeleentheid by die 2018 Olimpiese Winterspele in Pyeongchang, Suid-Korea. (Foto: Charlie Riedel, AP) Ondersteuners van Indië se opposisieparty skree slagspreuke terwyl hulle ’n beeld van premier Narendra Modi verbrand. Dié ontevredenheid heers oor die beweerde bankbedrog van $1,8 miljard in Lucknow, Indië. (Foto: Rajesh Kumar Singh, AP) Die aktrise Jennifer Lawrence poseer Dinsdag vir foto’s vir die bemarking van die rolprent Red Sparrow in Londen, Engeland. (Foto: Joel C Ryan, AP) Ksenia Sobchak, ŉ Russiese televisie-aanbieder en presidensiële kandidaat, klim uit ’n motor om ’n mediakonferensie in Moskou, Rusland, by te woon. (Foto: Pavel Golovkin, AP)